Die erschte Fasnächt und d  Fasnachstsumzüg sälli Zit dörf me nid mit dr hüttige Fasnacht vergliiche. D Zahl vo de aktive Fasnächtler isch no überblickbar gsi - d Koschtüm eher no bescheide - drfür isch d Vorfreud uf d Fasnacht no ungemein grösser gsi als hütt. Die Schpannig vor em Morgeschtreich, ändlich dörfe is Koschtüm zschtige und s Warte vo mene ganze Johr hett sich am Morgeschtreich mit ere Explosion befreit. Logisch, sälli Ziit hesch usser dr Fasnachtsziit und ab und zue eme intärne Ständeli kei "Fasnachtsmusig" ghört. Hütt chasch boll a  jedere Hundsverlochete fasnächtlichi Tön ghöre.